**NIDOS KULTŪROS IR TURIZMO INFORMACIJOS CENTRO „AGILA“**

**2020 METŲ VEIKLOS**

**ATASKAITA**

1. **VADOVO ORGANIZACINĖ VEIKLA**
   1. **Įstaigos vidaus administravimas**

Nidos kultūros ir turizmo informacijos centro „Agila“ (toliau – Centras) veiklos pobūdis – kultūrinė-meninė, turizmo informacijos veikla. Veiklos adresas – Taikos g. 4, Neringa.   
Įstaiga turizmo informacijos funkcijas vykdo ir Juodkrantėje, L. Rėzos kultūros centro patalpose (adresu L. Rėzos g. 8 B, Juodkrantė, Neringa), kultūros funkcijas atlieka Preilos-Pervalkos bendruomenės namuose (adresu Preilos g. 27, Neringa).

2019 m. pradėta pastato, esančio adresu Taikos g. 4, Neringa, rekonstrukcija. Įstaiga turizmo informacijos centro funkcijas vykdo adresu Naglių g. 18E, Neringa. Administracija veikia adresu Taikos g. 11/2, Neringa.

Centro struktūra patvirtinta 2017-01-31 įsakymu Nr. P-9, pakeista 2017-12-08 įsakymu   
Nr. P-106.

|  |  |
| --- | --- |
| **Direktorius** | |
| **Pavaduotojas ūkiui ir bendriesiems reikalams**  **(0,5 et.)** | Informacinių technologijų specialistas (1 et.)  Garso, kino įrenginių specialistas (1 et.)  Scenos šviesų specialistas (0,5 et.)  Valytojas (2 et.) |
| **Vyriausiasis buhalteris**  **(1 et.)** | Kasininkas (0,5 et.)  Kontrolierius (0,5 et.) |
| **Direktoriaus pavaduotojas**  **(1 et.)** | Turizmo informacijos specialistas (6 et., ne sezono metu 3 et.)  Turizmo vadybininkas (1 et.) |
| Kultūros ir turizmo projektų vadovas (1 et.) | |
| Personalo specialistas ( 1 et.) | |
| Kultūros vadybininkas (1 et.) | |
| Kultūros renginių organizatorius (2 et.) | |
| Mėgėjų meno kolektyvo vadovas (2,5 et.) | |
| Dailininkas-scenografas (1 et.) | |
| Viešųjų ryšių specialistas (1 et.) | |
| Socialinių medijų specialistas (1 et.) | |
| Koncertmeisteris (0,5 et.) | |
| Administratorius (1 et.) | |

* 1. **Vadovo iniciatyvos:**

Surengti pasiruošiamieji projekto „Neringa – Lietuvos kultūros sostinė 2021“ renginiai:

renginys internete „Sutelktinio finansavimo seminaras“ (lekt. R. Antanavičiūtė, V. Jokubaitis)   
2020-12-11, susitikimai su Juodkrantės, Nidos, Preilos bendruomenėmis 2020 m. lapkričio 21, 22, 29 d.

Dalyvauta Palangoje 2020-10-02 Kultūros forume, Telšiuose 2020-03-03 praktinėje konferencijoje „Kultūros vadybos ir politikos problemos, jų sprendimo būdai“, pristatant projekto idėjas bei aktualizuojant vieną iš LKS 2021 programų „Kūrybinės rezidencijos“.

Įgyvendinta dalinė projekto „Neringa – Lietuvos kultūros sostinė 2021“ komunikacija: pradėjusi veikti „Kultūros sala“ svetainė, projekto bendrų žinučių viešinimas TV, socialiniuose tinkluose, spaudoje, interneto portaluose. Įgyvendinti projekto atpažįstamumo objektų vizualiniai sprendimai, išplėtoti Neringos lauko erdvėse. Dalyvauta „Vilniaus knygų mugėje“ Neringos savivaldybės stendą įrengiant su „Lietuvos kultūros sostinės 2021“ prekės ženklu.

2020 m. sausio mėn. Lietuvos muzikos ir teatro akademijoje įgytas meno vadybos magistro laipsnis. Magistro baigiamasis darbas „Kūrybinių rezidencijų plėtra Neringos savivaldybėje“. Viena iš darbo dalių skiriama Nidos kultūros ir turizmo informacijos centro „Agila“ veikloms, jas modeliuojant kūrybinių rezidencijų plėtotėje po pastato rekonstrukcijos.

Siekiant plėsti tarptautinį bendradarbiavimą, surengti 2 užsienio ambasadorių vizitai Neringoje: Edward S. Curtis fotografijų paroda, kurioje dalyvavo JAV ambasadorius Lietuvoje Robert S. Gilchrist (2020 m. birželio 5 d.) ir 2020 m. spalio 15 d. Neringoje vykęs Vengrijos ambasadoriaus Lietuvoje J. E. pono Gabor Diczhazi vizitas, kartu su ekonomikos ir kultūros atašė, aptariant bendras veiklas „Lietuvos kultūros sostinės 2021“ projekte.

Įgyvendinta Neringos kultūrinės aplinkos sklaida Europos kultūros sostinių tinklo „Culture Next“ informaciniuose kanaluose.

Centrui kultūros veiklai vykdyti perduotame ūkiniame pastate Preiloje (Preilos g. 27) 2020 m. atliktas vidaus sienų I aukšto kosmetinis remontas, atnaujinti suolai.

2021 m. pandemijos ribojimų metu darbas organizuotas nuotoliniu būdu, darbuotojai skatinami dalyvauti mokymuose, seminaruose: 14 darbuotojų dalyvavo 50 skirtingų temų seminarų, mokymų, visiems įstaigos darbuotojams surengti el. dokumentų valdymo sistemos „Kontora“ naudojimo mokymai, civilinės, gaisrinės saugos mokymai, atliktas įstaigos profesinės rizikos vertinimas.

Kartu su partneriais įgyvendintas projektas „Muzikinis bardų skveras Nidoje“, organizuojant interneto prieigų įsigijimą, išpildant įsipareigojimus asociacijai LATGA, atlikimo teisių organizacijai AGATA.

* 1. **Asmeninis tobulėjimas**

2020 m. sausį įgytas meno vadybos magistro laipsnis, Lietuvos muzikos ir teatro akademija

2020-01-28 kursai  „Training of Beneficiaries programme Introducing project Managment“, SHMF Ekonomikos katedra.

2020-04-21–05-15 Inovacijų kūrimas ir valdymas kultūrinėse organizacijose, Lietuvos nacionalinis kultūros centras.

2020-05-04–14 kursai „Kūrybos komunikacijos strategija“, Vilniaus Gedimino Technikos universitetas, Kūrybinių industrijų fakultetas.

2020-08-07 „Efektyvios komunikacijos pagrindai“, ES programos „Europa piliečiams“, „Kūrybiška Europa“ biurai.

2020-08-14 „Finansų paieškos laboratorija“, ES programos „Kūrybiška Europa“ biuras.

* 1. **Projektinė veikla**

Įgyvendinti 2 projektai, teikti Lietuvos kultūros tarybai: „Naujojo cirko stotelė Nidoje“ cirko sričiai, tarptautinis folkloro festivalis „Tek saulužė ant maračių“ „Regionų kultūros plėtros   
2012–2020 m. programai“.

Tarptautiškumas puoselėjimas rengiant bendrą paraišką kartu su *Orchestra of Magna Grecia* (Italija) pateikta paraiška „WoMusIn – „World Music as Vehicle for StrengtheningCooperation of Cultural and Creative Industries in the Western Balkans” ES tarpsienio bendradarbiavimo programai.

Partnerio teise kartu su švedų organizacija *Landsots Sjo-och Miljo Centrum (LSMC)* ir kitais 7 partneriais iš Švedijos, Estijos, Lenkijos, Lietuvos dalyvauta paraiškos „Creating joint Gates to the Baltic maritime heritage / Baltic gates“ pasirengimo procese „Swedish Institute Baltic Sea Cooperation“ programai. Projekto parengiamiesiems darbams gautas finansavimas, 2020 m. įvyko partnerių susitikimas Lenkijoje, kurio metu pradėtas pasiruošimas paraiškos plėtojimui. Projektas pratęstas iki 2021 m. gruodžio 31 d.

2020 m. teiktos 5 kultūros, meno projektų paraiškos Lietuvos kultūros tarybai 2021 m. finansavimui „Regionų kultūros plėtros 2012–2020 m. programai“.

* 1. **Bendradarbiavimas**

Pasirašyta 13 bendradarbiavimo sutarčių su viešuoju ir privačiu sektoriumi, siekiant kokybiškų įstaigos funkcijų atlikimo kultūros srityje, išpildant turizmo informacijos veiklas.

* 1. **Įstaigoje atliktų auditų ir (ar) patikrinimų rezultatai, rastų trūkumų šalinimas, numatomi planai ir prognozės**

2020 m. Lietuvos Respublikos vidaus reikalų ministerija atliko auditą 2019 m. įgyvendinus 2014–2020 metų Europos teritorinio bendradarbiavimo tikslo *Interreg V-A* pietų Baltijos bendradarbiavimo per sieną programą „Coastal Angling Tourism – a development chance for the South Baltic Region“. Išvadose pateikiama, jog projekto partnerio Nidos kultūros ir turizmo informacijos centro „Agila“ išlaidos patirtos nepažeidžiant Europos Sąjungos ir Lietuvos Respublikos teisės aktų, reglamentuojančių Europos Sąjungos struktūrinių fondų paramos teikimą ir administravimą, nuostatų, yra tinkamos finansuoti ir pagrįstos.

2020-10-08 Klaipėdos priešgaisrinės gelbėjimo valdybos Valstybinės priešgaisrinės priežiūros inspektorius atliko objekto neplaninį priešgaisrinį techninį patikrinimą, adresu Preilos g. 27, Neringa. Nustatyti Bendrųjų gaisrinės saugos taisyklių (Žin. 2010, Nr. 99-5167) 78, 144.2, 151, 405, 406, 408, 411, 412 p. pažeidimai. Pažeidimai pašalinti per savaitę nuo patikrinimo datos.

1. **ĮSTAIGOS VEIKLOS PRISTATYMAS IR RODIKLIAI**
   1. **Personalas (darbuotojų skaičius, kvalifikacijos kėlimas, vidutinis darbo užmokestis),** 
      1. Darbuotojų skaičius: 22 darbuotojai + 3 turizmo informacijos specialistai vasaros sezono metu (2020 m. dėl pandemijos ribojimų šie specialistai nebuvo priimti).

* Darbuotojų, kurių pareigybės priskiriamos D lygiui (darbininkui) – 3 pareigybės, 2,5 et.;
* Kultūros ir meno darbuotojai – 15 pareigybių, 11,5 et.;

2020 m. 14 darbuotojų dalyvavo 50 skirtingų temų seminarų, mokymų, visiems įstaigos darbuotojams surengti el. dokumentų valdymo sistemos „Kontora“ naudojimo mokymai, civilinės, gaisrinės saugos mokymai, atliktas įstaigos profesinės rizikos vertinimas.

* + 1. Vidutinis mėnesinis 2020 m. darbo užmokestis.

|  |  |  |  |  |
| --- | --- | --- | --- | --- |
| **VIDUTINIO MĖNESINIO BRUTO DARBO UŽMOKESČIO ATASKAITA UŽ 2020 M.** | | | | |
|  |  |  |  |  |
|  | | | | |
|  |  |  |  |  |
| **Eil.** | **Pareigų (pareigybės) pavadinimas** | **Etatų skaičius** | **Vidutinis mėnesinis bruto darbo užmokestis (eurais)** | |
| **Nr.** |  |  | **2019 m.** | **2020 m.** |
| 1 | Buhalteris | 1,00 | 1326 | 1492 |
| 2 | Direktoriaus pavaduotojas | 1,00 | 1934 | 2390 |
| 3 | Direktorius | 1,00 | 2088 | 2201 |
| 4 | Informacinių technologijų specialistas | 1,00 | 917 | 1021 |
| 5 | Kasininkas | 0,50 | 293 | 0 |
| 6 | Kino, garso ir scenos įrenginių specialistas | 1,00 | 0 | 0 |
| 7 | Kolektyvų vadovai | 2,5 | 704 | 697 |
| 8 | Koncertmeisteris | 0,50 | 612 | 684 |
| 9 | Kontrolierius | 0,50 | 205 | 333 |
| 10 | Kultūrinės veiklos vadybininkas | 1,00 | 1121 | 1444 |
| 11 | Kultūrinių renginių organizatorius | 1,00 | 533 | 604 |
| 12 | Kultūrinių renginių organizatorius Preiloje | 1,0 | 1046 | 989 |
| 13 | Scenografas-dailininkas | 1,00 | 1917 | 1962 |
| 14 | Administratorius | 1,00 | 1391 | 1535 |
| 15 | Scenos šviesų operatorius | 0,50 | 0 | 0 |
| 16 | Specialistas personalo klausimais | 1,00 | 616 | 673 |
| 17 | Specialistas turizmo informacijai | 5,00 | 843 | 971 |
| 18 | Direktoriaus pavaduotojas ūkio ir bendriems klausimams | 0,50 | 704 | 817 |
| 19 | Valytojas | 2,00 | 517 | 681 |
| 20 | Vadybininkas turizmui | 1,00 | 1345 | 1775 |
| 21 | Projektų vadovas kultūros ir turizmo veiklai | 1,00 | 1232 | 977 |
| 22 | Socialinių medijų specialistas | 1,00 | 0 | 0 |
| 23 | Viešųjų ryšių specialistas | 1,00 | 1367 | 1354 |

* 1. **Valdomas turtas (materialinė bazė ir jos būklė)**

Patikėjimo teise Neringos savivaldybei priklausantis turtas – Nidos kultūros ir turizmo informacijos centro „Agila“ (Taikos g.4, Neringa) pastatas. 2019 m. pradėtas pastato rekonstrukcijos projektas.

Centrui kultūros veiklai vykdyti perduotas ūkinis pastatas Preiloje (Preilos g. 27), baldai ir įranga. 2020 m. atliktas vidaus sienų I aukšto kosmetinis remontas, atnaujinti suolai.

2020 m. atlikti automobilio remonto darbai.

2020 m. įstaigai priskirta pastato, esančio adresu Naglių g. 18E, dalis patalpų turizmo informacijos centro veiklai, kol bus atliekama pastato, esančio adresu Taikos g. 4, rekonstrukcija.

* 1. **Pagrindiniai pasiekimai – uždavinių įgyvendinimas pagal nustatytus metinių uždavinių siektinus rodiklius**

Centras įgyvendina Neringos savivaldybės strateginio veiklos plano 2014–2020 metams Kultūros ir jaunimo veiklos programos (Nr. 3) ir Turizmo, rekreacijos, smulkiojo ir vidutinio verslo plėtros programos (Nr. 7) suformuotus tikslus ir uždavinius.

* + 1. ***Vykdant kultūros veiklos funkcijas –*** *tenkinti visuomenės poreikius bendrosios kultūros ugdymu, istorijos, etninės kultūros, gamtos unikalumo aktualizavimu, mėgėjų meno, klasikinių bei šiuolaikinių menų populiarinimu**.*

*Profesionaliojo meno sklaida.* 19 renginių, iš jų 9 parodos Nidoje ir Preiloje: Edward S. Curtis fotografijų paroda (JAV), Trakų kultūros sostinės 2020 ambasadorės, menininkės Lilijos Valatkienės mišria technika atliktų kūrinių paroda „Mistiškas vanduo“, 2 plenero „Nidos ekspresija“ parodos, „Japonų plenero paroda“ ir kt.

2 klasikinės muzikos koncertai, įgyvendinti Klaipėdos koncertų salės choro „Aukuras“   
2020-02-16, Kauno mišrus choras „Saluto“ 2020-09-27. 8 spektakliai*,* kuriuos pristatė Klaipėdos teatrai, šiuolaikinio cirko lietuvių ir suomių atlikėjai.

*Edukaciniai renginiai –* 42.Mokomųjų renginių pobūdis – etninių tradicijų, istorijos sklaida, visuomenės kūrybiškumo, meninių gebėjimų ugdymas.

Preiloje formuojama edukacinė-kūrybinė erdvė, siūlant keramikos, dailės srities kūrybinius užsiėmimus, 2020 m. rugpjūčio mėn. organizuotos 2 kūrybinės stovyklos vaikams – muzikos stovykla „Grock Neringoje“ ir teatro srities kūrybinė stovykla „Kviečiu į teatrą“.

Per 2020 metus parodyti 23 kino seansai. Demonstruoti lietuvių autorių kino filmai. Nidoje ir Preiloje rodyti prancūzų kino festivalio „Žiemos ekranai“, tarptautinio filmų festivalio „Baltijos banga“, alternatyvaus meno tarptautinio festivalio „Suspaustas laikas“ programų filmai.

*Pramoginės muzikos koncertai* – 7. Koncertų ciklas „Vasara Bardų skvere“, sutelkiantis poilsiaujančius Neringoje į žinomų ir jaunų Lietuvos atlikėjų renginius.

Kiti renginiai – 41. Knygų pristatymai, menininkų susitikimai su bendruomenėmis, akcijos, skirtos Valstybinėms šventėms, atmintinoms datoms: akcija „Tautiška giesmė aplink pasaulį“   
2020-07-06, „Laisvės kelias“ Neringoje: solidarumo su Baltarusijos tauta, kovojančia už demokratines teises, iniciatyva 2020-08-23.

Interaktyvūs žaidimai šeimoms, skatinantys pažinti Kuršių nerijos, Neringos aplinką, virtualūs įvykiai: projekto „Lietuvos kultūros sostinė“ gintarinio medžio iš Trakų į Neringą perdavimo ceremonija, Neringos Kalėdų eglių įžiebimas, „Neringiškių linkėjimai Neringai 59-ojo gimtadienio proga“ ir kt. Taip pat renginiai, kurie organizuojami kartu su NS įstaigomis, „Agilos“ kaip partnerio indėliu suteikiant patalpas, turimą garso, vaizdo, sceninę įrangą, žmogiškuosius resursus.

Centre veikia 5 mėgėjų meno kolektyvai: linijinių šokių grupė „Dorė“, moterų choras „Smiltatė“ (II kategorija), kaimiškos muzikos kapela „Joldija“ (I kategorija), tautinių šokių grupė „Kalnapušė“ (I kategorija), folkloro ansamblis „Giedružė“ (I kategorija). Kolektyvus lanko apie 90 Neringos gyventojų.

*Mėgėjų meno kolektyvų koncertai, spektakliai.* 62 renginiai, iš jų 13 renginių centre,   
62 renginiai išvykose Vilniuje, Šakiuose, Raseiniuose, Ukmergėje, 1 koncertinė išvyka Lenkijoje (2020 m. sausio mėn.). Kolektyvai „Smiltatė“ ir „Giedružė“ bendradarbiavo įgyvendinant Nidos meno kolonijos rezidentų iš Islandijos, Ispanijos, Estijos kūrybinius projektus. Tautinių šokių kolektyvas „Kalnapušė“ atliko vaidmenį šiuolaikinio šokio choreografo Daphnis Kokkinos šokio spektaklyje „Klajojančios kopos“ festivalio „N-žemė“ metu.

* + 1. ***Atliekant turizmo informacijos funkcijas –*** *Neringos pristatymas tarptautiniuose, regioniniuose ir nacionaliniuose turizmo renginiuose bei turizmo informacijos sklaidos vykdymas, dalyvavimas respublikinėse ir tarptautinėse turizmo parodose.*
* Dalyvavimas tarptautinėje turizmo ir rekreacijos parodoje VAKANTIEBEURS (Utrechtas, Nyderlandai) kartu su Klaipėdos regionu ir Druskininkų kurortu;
* Dalyvavimas tarptautinėje turizmo parodoje DESTINATION (Londonas, Jungtinė Karalystė) kartu su Klaipėdos regionu;
* Dalyvavimas tarptautinėje turizmo parodoje BALTTOUR (Ryga, Latvija) kartu su Klaipėdos regionu;
* Dalyvavimas tarptautinėje turizmo parodoje OOHH! (Hamburgas, Vokietija) kartu su Klaipėdos regionu ir Neringos turizmo verslo atstovais;
* Dalyvavimas parodoje „Vilniaus knygų mugė“ (Vilnius, Lietuva) kartu su Neringos kultūros įstaigomis;
* Dalyvavimas tarptautinėje konferencinio turizmo parodoje CONVENE (Vilnius);
* Dalyvavimas B2B virtualiame renginyje „City Fair“ (Londonas, Jungtinė Karalystė);
* Neringos turizmo ištekliai pristatyti „Jūros šventėje“ Klaipėdoje ir „Sostinės dienose“ Vilniuje;

*Informacijos apie turizmo galimybes kurorte sklaida:*

* Suvenyrinių produktų gaminimas, reklamuojant oficialią Neringos turizmo informacijos svetainę bei Neringos prekės ženklą. Pagaminta:
* *Suvenyriniai pieštukai su čiobreliu;*
* *Suvenyriniai pieštukai;*
* *Lietpalčiai;*
* *Skarelės, bandanos, kaklaskarės;*
* *Penalai / kosmetinės;*
* *Užrašų knygutės;*
* *Atvirutės (3 rūšys);*
* *Rašikliai su dėžutėm;*
* *Gertuvės;*
* *Medžiaginės veido kaukės;*
* *Automobilinės vėliavėlės;*
* *Vėliavos;*
* *Medžiaginiai maišeliai;*
* Straipsnių / reportažų platinimas tikslinių užsienio rinkų žiniasklaidoje:

Vokietija:

* Kovo mėn. žurnalas „Oko -test“ žurnalistės Hannah Glaser straipsnis „Der Klang der Stille“;
* Kovo mėn. žurnalas „Camping&Reise“ žurnalisto Klaus Hermanz straipsnis „So nah und doch so unbekannt“;
* Kovo mėn. žurnalas „trekking-Magazin“ žurnalisto Klaus Hermanz straipsnis „Litauen.Trekking im Baltikum“;
* Rugpjūčio mėn. dienraštis „REISE & MOBILITÄT“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „Reise“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „Reisen&Entdecken“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „BERLINER MORGENPOST“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „Hamburger Abendblatt“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „WAZ“ žurnalisto Friedrich Reip straipsnis „Durch Litauen auf Land- und Speisekarte“;
* Rugpjūčio mėn. dienraštis „Thuringer Allgemeine“ žurnalisto Friedrich Reip straipsnis „Durch Litauen auf Land- und Speisekarte“;
* Gruodžio mėn. dienraštis "Hamburger abendblatt"žurnalisto Friedrich Reip straipsnis „Verbringen Sie Ihren nächsten Urlaub auf der Kurischen Nehrung“;

Rusija:

* Kovo mėn. keleivių vežėjų bendrovės „Ecolines“ žurnale publikuotas straipsnis „Разбвлечения и отдых на взморье Литвы“;

Danija:

* Kovo mėn. žurnalas „Fri“ žurnalistės Gunilla Heick straipsnis „Vejrhaner, klitter og skarver på Det Kuriske Næs“;

Jungtinė Karalystė:

* Balandžio mėn. straipsnis tarptautiniame konferencijų ir susitikimų industrijai skirtame portale c-mw.net „Neringa: re-thinking business trips“;

Nyderlandai:

* Gegužės mėn. straipsnis kelionių portale wearetravellers.nl „7 REDENEN OM NAAR DE KOERSE SCHOORWAL TE GAAN BIJ NERINGA“;
* Užsakomieji straipsniai/reklama Lietuvos žiniasklaidoje:
  + Gegužės mėn. straipsnis žurnale „Žmonės“ ir portale zmones.lt „Žalios maudynės Neringos miškuose“;
  + Birželio mėn. straipsnis žurnale „L'officiel“ ir portale www.lofficiel.lt „Vasaros atradimas – tobulo grožio Kuršių nerijos miškai“;
  + Liepos mėn. straipsnis portale keliaujanciosmamos.lt „Gražiausias Lietuvos kruizas į Nidą su Keliaujančiomis mamomis“;
  + Rugsėjo mėn. straipsnis žurnale „IQ. The Economist“ ir portale alfa.lt „Lėto poilsio oazė“;
* Žurnalistų priėmimų organizavimas. Suorganizuoti 3 žurnalistų ir kelionių organizatorių atstovų tikslinėse rinkose priėmimai, bendradarbiaujant kartu su Viešąja įstaiga „Keliauk Lietuvoje“, Klaipėdos turizmo ir kultūros informacijos centru, dalyvavo tinklaraščio voyage-yukon.net žurnalistas Cedric Tinteroff (Prancūzija), Funke Medien Gruppe žurnalistas Friedrich Reip (Vokietija), kelionių agentūros „Kuoni Tumlare“ atstovė **Anneliis Jool (Estija).**

*Informacijos apie turistiniu požiūriu įdomius regiono objektus rengimas ir platinimas:*

* Neringos, Juodkrantės ir Nidos žemėlapių-planų atnaujinimas ir leidyba 9 kalbomis (lietuvių, anglų, vokiečių, rusų, prancūzų, italų, ispanų, latvių, lenkų);
* Individualių maršrutų „Švyturiai“, „Top 10 Nidoje“, „Neatrastoji Juodkrantės žemė“, „Skulptūriška Neringa“ atnaujinimas ir leidyba;
* Individualių maršrutų „Kopk Kopa“, „Saulės laikrodis-kalendorius“ atnaujinimas ir leidyba 9 kalbomis (lietuvių, anglų, vokiečių, rusų, prancūzų, italų, ispanų, latvių, lenkų).
* Leidinio „Venues in Neringa“ parengimas ir leidyba;
* Reprezentacinės brošiūros „Neringa. Kuršių nerija“ atnaujinimas ir leidyba;
* Individualaus maršruto „Mink ir pažink“ parengimas lietuvių, rusų, vokiečių, anglų kalbomis ir leidyba;
* Informacinio leidinio „Neringa. Vasaros gidas“ parengimas ir leidyba;
* Informacinio leidinio „Neringa. Žiemos gidas“ parengimas ir leidyba;
* Elektroninio paslaugų katalogo „Neringa siūlo“ lietuvių ir anglų kalbomis parengimas ir publikavimas.

*Mokymų Neringos turizmo verslo atstovams organizavimas:*

Suorganizuoti 3 mokymai Neringos turizmo verslo atstovams: „Kaip smulkiajam verslui būti pastebėtam ir parduoti“, „Svetingumas – pardavimas nepardavinėjat“, „Socialinių tinklų higiena ir jų įveiklinimas verslo plėtrai“.

Turizmo paslaugas teikiančių įstaigų aptarnavimo kokybės vertinimo sistemos sukūrimas.

T*urizmo plėtros ir rinkodaros projektų inicijavimas, dalyvavimas ir įgyvendinimas.*

* Centro iniciatyva parengta e. rinkodaros kampanija „Time Travel Neringa“, orientuota tikslingai į Švedijos rinką, kuri buvo įgyvendinama 2020 m. sausio–kovo mėn. Kampanijos metu pasiekta daugiau nei 239 tūkst. socialinių tinklų vartotojų bei daugiau nei 700 tūkst. kitų interneto portalų lankytojų.
* 2020 m. gegužės–rugsėjo mėn. Centras parengė ir įgyvendino socialinių tinklų („Facebook“, „Instagram“) kampaniją „Missing Peace“ Neringos kurorto, Neringos prekės ženklo žinomumo didinimui. Per visą laikotarpį „Facebook“ platformoje vidutiniškai buvo pasiekta 85 568 unikalūs vartotojai, kuriems reklama buvo parodyta vidutiniškai 234 762 kartus per mėnesį. Per visą laikotarpį „Instagram“ platformoje vidutiniškai buvo pasiekta 76 879 unikalūs vartotojai, kuriems reklama buvo parodyta vidutiniškai 101 228 kartus per mėnesį.
* 2020 m. rugpjūčio–rugsėjo mėn. Centras parengė ir įgyvendino socialinio tinklo „Youtube“ kampaniją „Find your missing Peace! Visit Neringa”, kurios tikslas buvo didinti paskyros „Curonian Spit – Neringa“ auditoriją, taip pat Neringos kurorto ir Neringos prekės ženklo žinomumą. Kampanijos metu pasiekta daugiau nei 173 tūkst. vartotojų.
* 2020 m. rugsėjo mėn. Centro iniciatyva buvo paskelbtas turizmo mėnesiu. Visą mėnesį bendrarbiaujant su Kuršių nerijos nacionalinio parko direkcija, Neringos miesto savivaldybės administracija, Neringos verslo bei bendruomenės atstovais buvo suorganizuotas 21 renginys, skirtas Pasaulinei turizmo dienai paminėti.
* 2020 m. spalio–lapkričio mėn. Centras parengė ir įgyvendino socialinio tinklo „Youtube“ kampaniją „Experience Neringa”, kurios tikslas buvo didinti paskyros „Curonian Spit – Neringa“ auditoriją, taip pat Neringos kurorto ir Neringos prekės ženklo žinomumą. Kampanijos metu pasiekta daugiau nei 172 tūkst. vartotojų.
* 2020 m. lapkričio–gruodžio mėn. bendradarbiaujant su nuomonės formuotoju Mantu Bartuševičiumi parengta ir įgyvendinta kampanija „Įstrigę Neringoje“, kurios metu parengti 8 video siužetai, pristatantys Neringos turizmo išteklius. Kampanijos metu pasiekta daugiau nei 27 tūkst. socialinio tinklo „Facebook“ unikalių vartotojų ir daugiau nei 475 tūkst. peržiūrių „Youtube“ socialiniame tinkle.
* 2020 m. gruodžio mėn. pradėta įgyvendinti e. rinkodaros kampanija „In between“, kurios tikslas – pristatyti Neringos turizmo išteklius ne sezono metu, taip pat didinti Neringos kurorto ir Neringos prekės ženklo žinomumą. Kampaniją planuojama užbaigti 2021 m. kovo mėn.

*2020 m. Neringos lankytojų apklausos inicijavimas ir įgyvendinimas*

2020 m. rugsėjo–rugpjūčio mėn. centro iniciatyva, bendradarbiaujant su viešosios nuomonės tyrimų kompanija „Baltijos tyrimai“ bei Klaipėdos universiteto socialinių pokyčių studijų centru, atlikta Neringos lankytojų apklausa. Apklausa siekta išsiaiškinti Neringos lankytojų portretą; kasdienes poilsio ir laisvalaikio leidimo praktikas; atvykimo motyvus; ankstesnių apsilankymų patirtis; biudžetą; laisvalaikio geografiją; bevariklio transporto naudojimą ir dviračių infrastruktūros vertinimą; paplūdimių infrastruktūros vertinimą ir saugumo jausmą; kultūros vartojimo lygį apsistojimo Neringoje metu; lankytinų kultūros ir gamtos objektų trauką; asociacijas, susijusias su Neringa; planus apsilankyti Neringoje kitais metas; projekto „Neringa – Lietuvos kultūros sostinė 2021“ informacinės kampanijos apimtis. Iš viso apklausta 500 Neringos lankytojų: Nidoje – 250; Juodkrantėje – 149; Preiloje – 49; Pervalkoje – 52. Imtis nustatyta pagal gyventojų skaičiaus proporcijas gyvenvietėse.

* 1. **Pagrindinių veiklos rodiklių pokytis lyginant su praėjusiais metais**

|  |  |  |
| --- | --- | --- |
|  | ***2019 m.*** | ***2020 m.*** |
| ***Vykdant kultūros funkcijas*** | | |
| Renginių skaičius, vnt. | 262 | 160 |
| Dalyvių ir lankytojų renginiuose Centre bei išvykstančiuose renginiuose skaičius, asm. | 24681 | 31915 (skaičiuojami ir renginių internete lankytojai pagal Lietuvos nacionalinio kultūros centro rekomendacijas) |
| ***Vykdant turizmo informacijos funkcijas*** | | |
| Lankytojų turizmo informacijos centre skaičius, asm. | 47 777 lankytojai, iš jų  15 686 lietuviai,  32 084 užsieniečiai | 16 617 lankytojai, iš jų 9986 lietuviai, 6696 užsieniečiai |
| Tarptautinių parodų, verslo misijų, kuriose dalyvauta, skaičius, vnt. | 8 | 6 |
| „Facebook“ paskyros sekėjų skaičius, asm. | 5517 | 6 499 |
| „Instagram“ paskyros sekėjų skaičius, asm. | 2117 | 3041 |
| Oficialios Neringos turizmo informacijos svetainės peržiūrų skaičius | 467 333 | 428 116 |

* 1. **Vidaus ir išorės problemos, siūlomi jų sprendimų būdai**

2020 m. Neringos savivaldybės patvirtinta Neringos savivaldybės biudžetinių įstaigų valstybės tarnautojų ir specialistų, dirbančių pagal darbo sutartį, kelionės į darbą išlaidų dalinio kompensavimo tvarka – puiki motyvacinė priemonė, siekiant mažinti darbuotojų kaitą, stengiantis pritraukti ir išlaikyti kvalifikuotus specialistus, važinėjančius iš Klaipėdos į Neringą.

1. **FINANSINĖS VEIKLOS ATASKAITA**
   1. Savivaldybės biudžeto lėšos ir valstybės biudžeto lėšos, iš viso 479 907,0 Eur, iš jų darbo užmokesčiui 327 777,0 Eur, įstaigos išlaikymui 148 230,0 Eur, ilgalaikiam turtui 3 900,0 Eur.

Kultūros ir jaunimo veiklos programa (Nr. 3) 55 400,00 Eur.

Turizmo, rekreacijos, smulkiojo ir vidutinio verslo plėtros programa (Nr. 7) 104 813,00 Eur.

3.2. Projektų lėšos. LR Kultūros ministerija 19 310,00 Eur.

Fizinių, juridinių asmenų paramos lėšos ir jų panaudojimas 784,0 Eur.

* 1. Lėšos už mokamas paslaugas ir jų panaudojimas 24 480,00 Eur, iš jų darbo užmokesčiui 15 209,00 Eur, atsiskaitymui už prekes ir paslaugas 9271,00Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_